

ΕΛΛΗΝΙΚΗ ΔΗΜΟΚΡΑΤΙΑ  
 ΝΟΜΟΣ ΑΤΤΙΚΗΣ **Μοσχάτο 16.09.2024**

**ΔΗΜΟΣ ΜΟΣΧΑΤΟΥ-ΤΑΥΡΟΥ**

**Προς :** Τον Πρόεδρο &

τα Μέλη τουΔημοτικού Συμβουλίου

**ΘΕΜΑ: Επανεξέταση της κατάργησης τμημάτων στο Π.ΕΠΑ.Λ. Ταύρου**

Κύριε Πρόεδρε

Η Διεύθυνση του Π.ΕΠΑΛ Ταύρου αποφάσισε να καταργήσει τα ολιγομελή τμήματα χωρίς να είχαν πάρει την έγκριση από την Π.Δ.Ε. Αντί να ενισχυθεί το Π.ΕΠΑ.Λ σε μια λαϊκή γειτονιά όπως συμβαίνει στον Ταύρο ώστε να προσελκύσει όλα τα παιδιά που ενδιαφέρονται, επέλεξε ακριβώς το αντίθετο συρρικνώνοντας τη συμμετοχή μαθητών με τη κατάργηση τμημάτων.

Ουσιαστικά, οι ενδιαφερόμενοι μαθητές υποχρεούνται είτε να σταματήσουν είτε να στραφούν σε άλλες επιλογές καθώς η αρχική τους έγκριση δεν έγινε αποδεκτή. Η απόφαση αυτή δεν αποτελεί λύση και δεν συνάδει με την ουσία της εκπαιδευτικής λειτουργίας.

Κύριε Πρόεδρε, προτείνω στο Δημοτικό Συμβούλιο να αποφασίσει και να αποστείλει σχετική επιστολή για το θέμα στη Διεύθυνση του Π.ΕΠΑ.Λ και στη Διεύθυνση Δευτεροβάθμιας Εκπαίδευσης Δ΄ Αθήνας με σκοπό να επανεξεταστούν τα αιτήματα των μαθητών που επιθυμούν να επιλέξουν την ειδικότητα που τους ενδιαφέρει.

Ο Δήμαρχος Μοσχάτου- Ταύρου

Ανδρέας Γ. Ευθυμίου